[{"text_idx": "#000000", "text": "Kokku kuluv aeg: 50 min"}, {"text_idx": "#000001", "text": "Vala o\u0303li pannile ja pruunista kanakoivad.\nLisa pannile hakitud ku\u0308u\u0308slauk, sool ja pipar.\nTo\u0303sta pliidile pott 2 L veega ja lase vesi keema.\nLisa vette soola ja pannil pruunistatud kanakoivad.\nKeeda seni kuni kanakoivad on pehmed.\nLisa Ha\u0308rmavilja porgand, mais, hernes ja lase vaiksel kuumusel keeda."}, {"text_idx": "#000002", "text": "Ma olen aastaringselt va\u0308ga suur supiso\u0303ber \u2013 ku\u0308lmal ajal hoian end tihti just supiga soojas, soojal ajal on supid just ta\u0308pselt nii kerged ja vedelikurikkad, et on palju lihtsam suurtele kuumadele vastu panna. Praegu on suvi ta\u0308itsa heas hoos ning miks mitte tehagi u\u0308ks va\u0308ga lihtne ja kehale kerge toit \u2013 vaja la\u0308heb pisut kana, pakk Ha\u0308rmavilja ku\u0308lmutatud ko\u0308o\u0308giviljasegu (porgand, mais, hernes), pisut maitseaineid ning u\u0308ks suvine ko\u0308o\u0308giviljasupp ongi valmis."}, {"text_idx": "#000003", "text": "Hoolimata sellest, et see supp kehale kerge on, sisaldab see va\u0308ga palju kasulikke ja tervist tugevdavaid aineid. Na\u0308iteks on hernes pea ko\u0303iki kehale vajalikke vitamiine ning mineraale ja seda ta\u0308itsa suures koguses, lisaks ka suurel hulgal taimset valku \u2013 lausa neli korda rohkem kui porgandis. Seesama porgand on aga hea muudel po\u0303hjustel \u2013 palju A-Vitamiini ning kiudaineid toetavad seedimist ning alandavad veresuhkrut. See jutt, et porgand silmadele u\u0308limalt hea on ei vasta kahjuks to\u0303ele \u2013 tegu oli u\u0308he veidralt ha\u0308sti toiminud teise maailmaso\u0303ja aegse po\u0303hjendusega Brittide edukusele o\u0308istes o\u0303hulahingutes sakslastega. Nimelt, et varjata uue radaritehnoloogia olemasolu, aeti nende suurepa\u0308rane tulemus pilootide suure porgandiisu kaela. Mu\u0308u\u0308diks aga ei saa nimetada maisi suurt vitamiinide ja mineraalide sisaldust \u2013 muu hulgas on seal ka palju antioksu\u0308dante, mis aitavad vo\u0303idelda just silmaha\u0308dade vastu, nii et ta\u0308nu sellele Ha\u0308rmavilja segule tuli mul u\u0308ks va\u0308ga ha\u0308sti tasakaalustatud suvine ko\u0308o\u0308giviljasupp."}, {"text_idx": "#000004", "text": "Tegemine ise oli va\u0308ga lihtne \u2013 praadisin kanakoivad koos tu\u0308keldatud ku\u0308u\u0308slauguga ning seeja\u0308rel ja\u0308tsin nad potti keema. O\u0303ige aeg, vo\u0303ttis umbes 15 minutit, ko\u0308o\u0308giviljasegu lisamiseks tuli siis kui kanakoivad pehmeks jo\u0303udsid minna. Soovitangi kasutada kanaliha, millel on kont ku\u0308ljes \u2013 nii ei pea eraldi puljongit lisama. Suvine ko\u0308o\u0308giviljasupp eeldab ko\u0308o\u0308givilju \u2013 vo\u0303tsin Ha\u0308rmavilja segu su\u0308gavku\u0308lmikust ja panin potti, seltsi ka maitserohelist. Muide, kui ostate omale ko\u0308o\u0308givilju siis soovitan alati vo\u0303tta ku\u0308lmutatud tooteid \u2013 ko\u0303ige va\u0308rskemad ja puhtamad, kuna la\u0308hevad po\u0303llult otse ku\u0308lmutusse ei lisata neile sa\u0308ilitusaineid."}, {"text_idx": "#000005", "text": "Lasin supil keeda kuni ko\u0303ik pehmeks said ja maitseroheline oli oma maitsed va\u0308lja andnud ning see mo\u0303nusalt kerge ja suvine ko\u0308o\u0308giviljasupp oligi valmis. Kiire ja kerge valmistada ning mis ko\u0303ige ta\u0308htsam \u2013 tervislik. Proovige ka ise ja\u0308rele!"}, {"text_idx": "#000006", "text": "Ro\u0308stitud mais kreeka jogurti kastmes"}, {"text_idx": "#000007", "text": "Teriyaki s\u030campinjoni stir fry kinoaga"}, {"text_idx": "#000009", "text": "Leave this field empty if you're human:"}]